Usein kysyttyä – Helsingin akateemiset kinkyt ry\nOnko normaalia tykätä kinkyjutuista?\nSe on täysin normaalia. Sadomasokismiin liittyvät fantasiat ovat tutkimustenkin mukaan yleisiä ja kinkyilyn on todettu jopa vaikuttavan positiivisesti myös mielenterveyteen. BDSM:n harrastajia on maailmassa valtava määrä, ja uusia ihmisiä löytää aiheen pariin päivittäin.\nAiemmin sadomasokismi luokiteltiin Suomessakin sairaudeksi, mutta sen tautiluokitus poistettiin vuonna 2011. Myös lapsenkengissään ollut Häkki oli mukana allekirjoittamassa tautiluokittelun poistoa suositellutta esitystä. Yleinen asenneilmapiiri BDSM:n suhteen on parantunut viime vuosina merkittävästi, mutta sen edistäminen vaatii silti vielä paljon työtä.\nMiten joku voi tykätä pahoinpitelystä?\nBDSM:ssä on kyse kahden aikuisen yhteisymmärryksessä ja sovitusti tapahtuvasta toiminnasta, eli kyse ei ole pahoinpitelystä. Alistuvalla on AINA oikeus puhaltaa peli poikki esim. käytössään olevalla turvasanalla -tai eleellä.\nTarkoituksena ei ole myöskään aiheuttaa pysyviä vammoja tai tuottaa kipua ihmiselle, joka ei jollain muotoa kivusta nauttisi. Vammojen aiheuttamisen sijaan BDSM:ssä onkin kyse tuntemuksilla leikittelystä, joten aktiviteettien voimakkuus vaihtelee usein henkilöistä, fiiliksestä ja jopa päivästä riippuen.\nLapseni/Vanhempani/puolisoni kertoi olevansa kinky, mitä nyt?\nLäheisen kinkyys voi olla aluksi hämmentävä asia, sillä kinkyyttä ei välttämättä näe henkilön ulkoisesta käytöksestä. Kinkyyteen liittyvät stereotypiat voivat myös tuntua aiheeseen perehtymättömälle ahdistavilta. Uskoutuessaan kertomaan tästä puolesta itsessään, läheisesi on kokenut sinut luottamuksen arvoiseksi. Läheisesi on ennen kaikkea kuitenkin se sama tyyppi, jonka olet aiemminkin tuntenut. Hän vain sattuu kokemaan itsensä hieman erilaiseksi valtaväestöön tai perinteisiin sukupuolirooleihin nähden. Kinkyidentiteetti voi merkitä läheisellesi myös “kinky-yhteisöön” kuulumista ja olla tärkeä osa tämän elämää.\nMonelle kinkylle voi olla vaikeaa kertoa omasta identiteetistään “skenen” ulkopuolella. Kinkyydestä kertominen kannattaakin tulkita siis eräänlaisena keskustelun avauksena. Keskustelkaa asiasta läheisenne kanssa avoimesti ja tuomitsemista välttäen. Lapsen tai vanhemman ollessa kyseessä keskusteluissa ei kannattane mennä likaisimpiin yksityiskohtiin, mutta puolison kanssa kinkyydestä olisi hyvä keskustella laajemminkin. BDSM on monelle aikuiselle ihmiselle henkireikä, ja näin ollen parisuhteen molempien osapuolten tyydyttävän seksielämän löytäminen on tärkeää. Ottakaa siis selvää, mistä puolisosi kanssa pidätte ja löytyykö teille yhteisiä asioita, mistä voitte aloittaa kokeilun.\nKinkyilyn voi aloittaa kevyesti kokeilematta heti “niitä ääripään juttuja”, eikä pornoa katsomalla kannata opetella “mitä se BDSM nyt sitten on”. Sen sijaan kannattaa keskustella ja opetella hitaasti edeten mistä toinen pitää ja mistä ennen kaikkea itse pidät. Se, mikä toimii ruudulla ja omissa fantasioissa ei vastaa välttämättä todellisuutta laisinkaan.\nJos kyse on lapsestasi, älä huolestu jokaisesta mustelmasta tai jäljestä, jonka hänen ihollaan näet. Mustelmat eivät tarkoita, että joku pahoinpitelee lastasi. Lapsen kumppaniin tutustuminen on toki tärkeää samalla tapaa kuin tavanomaisessakin parisuhteessa. Mikäli nuori elää vaikeaa elämäntilannetta, kinkyyden ilmeneminen voi herättää huolta lapsen itsetuhoisuudesta. Tällöin tilannetta kannattaa avata keskustelemalla avoimesti, välttäen tuomitsemista. Tasapainoisen ja terveen nuoren kohdalla kyse ei mitä luultavimmin ole kuitenkaan mistään sen vakavammasta, ja tärkeintä on että lapsesi kokee olevansa sinut itsensä kanssa. Kinkyyden ilmeneminen ei myöskään tarkoita nuoren elämän kulkevan kohti rappiota, sillä kinkyjen joukossa on yllättävän paljon myös niitä “kilttejä kympin oppilaita”.\nTapasin dominoivan henkilön netissä. Hän haluaa, että alistun hänelle heti ensimmäisellä tapaamiskerralla. Miten toimin?\nSinulla ei ole missään nimessä mikään pakko tai kiire lähteä alistumaan heti kenellekään uudelle tuttavuudelle. Etenkin alistuvalla naisella on valinnanvaraa ja uusia tarjokkaita varmasti tulee vastaan. On paljon viisaampaa ja turvallisempaa tavata esim. kahvilassa ensimmäisellä kerralla kuin lähteä heti toisen luo.\nOlen menossa ensimmäistä kertaa leikkimään uuden ihmisen kanssa alistuvan roolissa. Mitä minun tulisi ottaa huomioon?\nKun tapaa uuden ihmisen ensimmäistä kertaa session merkeissä, on ihan fiksua sopia jonkun kaverin kanssa turvasoitto tai -viesti. Eli sopia esimerkiksi mihin mennessä ilmoitat kaverille, että olet kotona tai poistunut leikkikaverin luota ja olet ehjin nahoin. Jos soittoa tai viestiä ei kuulu, niin kaverin tulee soittaa poliisille tai tutuille, jotka voivat käydä katsomassa leikkikaverin osoitteesta, että kaikki on hyvin.\nPanevatko kaikki kaikkia skenessä?\nEivät pane, vaikka tämä yleinen stereotypia onkin. Toki piirit voivat etenkin pienemmissä kaupungeissa olla aika pienet ja näin ollen exiltä ei välty ja helposti saa sen kuvan, että “kaikki siellä panee ristiin”.\nMoni törmää heti kertaheitolla siihen yhteen hyvään, kuten vaniljaympyröissäkin.\nPannaanko bileissä aina? Pitääkö minunkin panna bileissä, jos tulen niihin?\nEi panna, monesti järjestyssäännöt tai tilan omat säännöt kieltävät sen. Koska osa bileistä on ravintoloissa, on tästäkin syystä terveysviranomaisten määräämiä sääntöjä noudatettava. Useissa bileissä on varattu erillinen tila (darkroom) läheisempää kanssakäymistä varten.\nBileissä ei myöskään ole pakko panna vaikka siihen puitteet tarjottaisiinkin, ellet välttämättä halua. Teet bileissä juuri niin paljon tai vähän kuin sinä ja mahdollinen kumppanisi haluat(te).\nKetä bileissä oikein käy?\nBileissä käy ihmisiä laidasta laitaan, niin ikänsä kuin yhteiskuntaluokkansa puolesta. Nuorimmat kävijät ovat vasta täysi-ikään tulleita, kun taas vanhimmat ovat jo eläkeiässä. Töihin liittyvät taustat vaihtelevat niin ikään aina duunarihommista johtoporraspaikkoihin.\nKokeeko bileissä häirintää ja muuta epäsoveliasta käytöstä?\nAina kun suuri ihmismassa on ahtautunut samaan paikkaan ja alkoholi on mukana kuvioissa, on mahdollisuus ylilyönteihin. Kinkybileissä alkoholilla läträtään kuitenkin huomattavasti vähemmän kuin baari-illoissa keskimäärin, ja porukka osaa myös käyttäytyä tavallista paremmin. Tietty riski on aina olemassa, mutta suuremmalla todennäköisyydellä epäsoveliasta käytöstä kokee normaalin illanvieton aikana ihan tavallisessa baarissa.\nOnko mahdollinen työurani pilalla, jos käyn bileissä?\nPolitiikolle tai jossain muussa julkisessa roolissa toimivalle mahdollinen näkyvyys kinkybileissä toki voidaan laskea negatiiviseksi asiaksi tai ainakin aseeksi mitä helposti voidaan käyttää häntä vastaan, mutta noin lähtökohtaisesti bileissä käynti ei kenenkään työuraa tuhoa. Yhdenvertaisuuslakikin kieltää henkilön syrjinnän mm. tämän seksuaalisen suuntautumisen perusteella. Nykyiset työnantajat ovat myös entistä avoimempia erilaisuutta kohtaan, mutta omasta kinkyydestään ei toki kannata tehdä työpaikalla isoa numeroa vaan pitää työ- ja siviiliasiat erillään, kuten muidenkin asioiden kohdalla.\n(Tähän kysymykseen vastannut kinky on törmännyt kahdesti kinkybileissä eri ihmisiin omalta työpaikaltaan ja muutamaan kinkyyn noin muuten työssään.)\nMitä siellä bileissä sitten oikein tehdään?\nTämä riippuu tosi paljon bileistä ja henkilöistä. Osa bileistä tarjoaa mahdollisuuden viettää ihan tavallista baari-iltaa tanssilattian ja DJ:n kera, usein kuitenkin tavallisesta baaripukeutumisesta poiketen hieman kinkymmällä twistillä.\nMonesti bileissä on erinäisiä BDSM-laitteita vapaassa käytössä, joten luonnollisesti ihmiset käyttävät näitä ahkeraan mm. piiskauksen yhteydessä, ja kun naapureista ei tarvitse välittää biletilanteessa, niin meno on monella tapaa vapautuneempaa ja rennompaa.\nMonille bileet on myös tapa törmätä tuttuihin ja tavata uusia ihmisiä, ja heille bileissä leikkiminen ei ole ainoa syy, minkä takia paikalle saavutaan.\nAskarruttaako sinua jokin listalta puuttuva asia? Voit lähettää kysymyksesi sähköpostitse osoitteeseen hallitus at akateemisetkinkyt.fi .


RIJP Marjapussi: huhtikuuta 2009\nRIJP Marjapussin ja Tykkinaisten välinen harjoitusottelu pelattiin hyvässä hengessä auringon lämmittäessä Kiovanpuiston kenttää. Marjapussin omien tilastojen mukaan peli päättyi noin 6-2. Pelin ehdoton hahmo oli Marjapussin Robbie, joka kolmen maalin säestämänä dominoi kenttää. Pelin häikäisevimmästä yksilösuorituksesta vastasi kuitennkin Tykkinaisten Majunovic, joka nöyryytti Marjapussipuolustusta komeilla harhautuksillaan. Soolon päätteksi Majunovic tuikkasi pallon maaliin ja tarjosi yleisölle komeat tuuletukset. Suurimman nöyryytyksen kohteeksi joutuneen El Jurrin tuskaa lisää se, että hän on maalin tehneen Majunovicin veli. El Jurrin kommenteista päätellen toipuminen kestää kauan. "Tilanne oli ohi hyvin nopeasti ja en osaa vielä analysoida mitä oikein tapahtui. Uskon, että muutamien viikkojen päästä ymmärrän kaiken", kommentoi mies asiaa itse.\nSinänsä Marjapussin peli näytti aika valmiilta. Viimeistelyyn on kuitenkin syytä kiinnittää erikoista huomiota tulevaisuudessa. Marjapussilla oli lukuisia paikkoja tehdä maali, mutta hyvin pelannut Tykkinaisten maalivahti napsi yksitellen pallot syliinsä. Jokatapauksesa, Marjapussi jatkaa yhä tappiontonta putkeaan. Maine on jo kiirinyt pitkälle. Epätoivoisimmat olivat jo lähettäneet paikalle tarkkailijansa arvioimaan tätä maagista joukkuetta.\nTORILLA TAVATAAN !!\nLähettänyt RIJP MARJAPUSSI klo 11.54 13 kommenttia:\nOTTELUOHJELMA JULKAISTU - TAAS POTKITAAN PÄÄHÄN !!\nOtteluohjelma julkaistiin eilen. Marjpussin toivomia keskiviikkopelejä ilmaantui listalle 4 kpl yhdestätöistä. Marjapussi kärsii uuden joukkueen statuksesta ja siksi joukkuetta koetellaan näin. Tervetuloa puistofutikseen !!!! Nyt voisi jokainen selata ohjelman läpi ja katsoa osallistumismahdollisuudet. Jos tunnistat jo nyt tai myöhemmin pelejä joihin et varmuudella pääse niin ilmoitathan siitä toki HETI, niin tiedetään katsella mahdollisia varamiehiä jostain jo valmiiksi\nKe 6.5 18:00 RIJP MARJAPUSSI - FC UKKO NOOA Tre Pellervon kenttä 005\nPe 15.5 18:00 FC KESBALLS - RIJP MARJAPUSSI Tre Riihitien kentä 008\nKe 27.5 19:00 RIJP MARJAPUSSI - VASTAPALLO Tre Pellervon kenttä 016\nKe 3.6 19:00 FC J-K - RIJP MARJAPUSSI Tre Amuri 023\nTo 11.6 17:00 RIJP MARJAPUSSI - FC CHILI Tre Kiovan puiston kenttä 025\nKe 24.6 19:00 PALÄ - RIJP MARJAPUSSI Tre Härmälän kenttä 034\nKe 29.7 19:00 RIJP MARJAPUSSI - JS GEEZERS Tre Härmälän kenttä 041\nPe 7.8 18:00 FC ZEROES - RIJP MARJAPUSSI Tre Härmälän kenttä 046\nPe 14.8 18:00 RIJP MARJAPUSSI - FC NOUTAJA Tre Amuri 051\nPe 21.8 18:00 RIJP MARJAPUSSI - KALMAR PARTS Tre Härmälän kenttä 058\nPe 4.9 18:00 FC ESTOLA - RIJP MARJAPUSSI Tre Riihitien kentä 062\nLähettänyt RIJP MARJAPUSSI klo 15.53 2 kommenttia:\nPuistofutiksen lohkojaot suoritettu - Marjapussi kovimpaan lohkoon !\nPuistofutikset lohkojaot suoritettiin Palloliiton Tampereen piirin toimesta eilen. Arpa ei tällä kertaa ollut suotuisa Marjapussille, joka arvottiin ennakolta ylivoimaisesti kovimpaan lohkoon (L-Lohko). Arvonnan jälkeisestä lehdistötilaisuudesta tavoitettu Marjapussin edustaja oli silminnähden tuohtunut tilanteesta ja heittikin ilmoille kysymyksen:"Oliko tässä jotain hämärää?" Niin tai näin, Marjapussi joutuu todelliseen testiin sarjapaikan säilyttämisen suhteen. Joukkueen moraali on kuitenkin huikea ja pelaajista tavoitettu Robbie kommentoikin lohkojakoa itseluottamusta uhkuen:"Ei väliä kuka on vastassa, pelaamme vaikka Barcelonaa vastaan!" Hiukan maltillisemmalla linjalla liikkui Kari todetessaan:"Teemme parhaamme ja katsomme mihin se riittää"\nYhteensä Puistofutikseen osallistuu 133 joukkuetta. Lohkot ovat jaettu yhteentoista lohkoon, joissa kussakin pelaa keskimäärin 12 joukkuetta, joista parhaat etenevät lopputurnaukseen. Marjapussin osalle koitui siis viimeinen lohko, jossa suurin osa on RIJP Marjapussin ohella uusia joukkueita puistofutiksessa. Ennakkoon lohkon suurin suosikki on JS Geezers, joka kuhisee nuoria lupaavia pelaajia. Toisena suosikkina voidaan pitää Vastapalloa, joka edellisellä kaudelle sijoittui kovassa C-lohkossa neljänneksi. RIJP Marjapussin skouttausorganisaatio halusi, jo mainittujen joukkueiden lisäksi, nostaa esiin Kalmarin varaosista kasatun Kalmar Partsin ja nollista koostuvan FC Zeroesin.\nFC Ukko Nooa\nPustofutiksen lohkojaot nähtävillä täältä.\nLähettänyt RIJP MARJAPUSSI klo 9.36 1 kommentti:\nLähettänyt RIJP MARJAPUSSI klo 14.42 10 kommenttia:\nLähettänyt RIJP MARJAPUSSI klo 20.01 9 kommenttia:\nLähettänyt RIJP MARJAPUSSI klo 19.45 21 kommenttia:


Kesällä menee 800 grammaakin päivässä | Somero\nKesällä menee 800 grammaakin päivässä\n14.7.2017 | 3:54\nLähes kaikkien avomaavihannesten satoa korjataan heinäkuussa. Eli nyt kannattaa tankata kasviksilla. Kasvisten maut, tuoreus ja hinnat ovat parhaimmillaan.\nMonia kasviksia on hyvä myös säilöä talven varalle pakastamalla, kuivaamalla tai muilla tavoilla. Tavoitteena on syödä vähintään puoli kiloa vihanneksia, marjoja ja hedelmiä päivässä ympäri vuoden. Kesällä tavoitteen voisi nostaa ainakin 800 grammaan, mikä tarkoittaa noin 8–10 kasvisannosta päivässä.\nParhaat kasvikset ovat lähellä tuotettuja, puhtaita ja tuoreita. Suomalaiset kasvikset ovat kehittyneet viileässä, saaneet runsaasti valoa ja kasvaneet puhtaassa ympäristössä verrattuna moniin tuontikasviksiin. Meillä esimerkiksi kasteluvesi on puhdasta.\nPuutarhataloudella on myös merkittävä taloudellinen ja työllistävä vaikutus erityisesti haja-asutusalueilla. Yrittäjien lisäksi yritykset työllistävät tuhansia työntekijöitä ympärivuotisesti ja kesäkaudella lisäksi kausityövoimaa.


The Firm 4K Itunes arvio & kokemuksia\nHankin tuossa muutamia päiviä sitten Tom Cruisen The Firm elokuvan 4K version Itunesista 5€ hintaan. Jostain syystä Tom Cruisen elokuvia on saatavilla todella paljon yhteensä 4K bluray julkaisuina kuin Itunes julkaisuina. Suurin osa on saatavilla 4K bluray julkaisuina ja sitten osa on saatavilla vain digitaalisesti esimerkiksi Itunesista joihin kuuluu esimerkiksi Vanilla Sky ja The Firm elokuvat. The Firm on mielestäni hyvä elokuva ja yksi parhaimpia Tom\nLista omistamistani 4K bluray & 4K iTunes elokuvista\nKnives Out 4K Itunes arvio & kokemuksia\nAikoinaan kun näin ensimmäisen trailerin Knives Out elokuvasta niin olin myyty. Agatha Christien Hercule Poirot tapainen salapoliisi jännityselokuva jonka pääosassa on Daniel Craig. Mitä muuta hyvä elokuva tarvitsee? Jos on nähnyt Daniel Craig muita elokuvia kuin James Bondit niin tietää kuinka hyvä näyttelijä hän oikeasti on. Esimerkiksi Logan Lucky elokuvassa Daniel Craig oli mielestäni aivan loistava kuten muutoinkin koko elokuva. Mitä sitten Hercule Poirot\nBad Boys for Life 4K Itunes arvio & kokemuksia\nBad Boys for Life 4K on juuri tällä hetkellä Itunesissa tarjouksessa 8€ hintaan. Bad Boys for Life Itunes 4K versio pitää sisällään Dolby Visionin sekä Dolby Atmos ääniraidan. Kun huomasin Bad Boys for Life olevan tarjouksessa 8€ hintaan niin en miettinyt kauaa ostaisinko sen vai en sillä ostin sen käytännössä samantien. Hetken miettimisen jälkeen laitoin elokuvan päälle ja katsoin sen samantien. Bad Boys for Life 4K julkaisu Dolby Visionilla sekä Dolby Atmos\nLe Mans 66 4K Itunes arvio & kokemuksia\nTällä hetkellä Le Mans 66 4K versio maksaa Itunesissa 8€ minkä johdosta hankin kyseisen elokuvan Itunesista ja mikä tuli nyt viikonloppuna katsottua. Minun oli tarkoitus hankkia Le Mans 66 4K bluray:na, mutta 8€ hintaan 4K Itunes versio olin vain nyt hankinnan arvoinen sillä halusin katsoa elokuvan uudestaan. Kävin katsomassa Le Mans 66 elokuvan elokuvateatterissa ja pidin elokuvasta ensimmäisellä kerralla. Bluray / Itunes julkaisuun odotin hyvää kuvanlaatua\nAmerican Gangster 4k bluray & Beverly Hills Cop 1, Beverly Hills Cop 2 & Cliffhanger 4K iTunes kokemuksia\nViime viikonloppuna tuli katsottua neljä 4K julkaisua iTunesista kuten 4K bluray:nakin. Perjantaina vuokrasin iTunesista Cliffhangerin kun ainakin sen 4K bluray julkaisua on kehuttu enkä muutenkaan ole nähnyt elokuvaa aikoihin. Lauantaina päätin sitten lopulta ostaa Beverly Hills Cop 1 sekä Beverly Hills Cop 2 4K:na iTunesista kun ainakin toistaiseksi kyseisistä julkaisuista ei ole tulossa 4K bluray versioita. Sunnuntaina olikin sitten vuorossa American\n© Tuomas Välimaa 2021


Venäjä-mielinen ukrainalaispoliitikko julkaisi Joe Bidenin ja Porošenkon puheluita – "Ei mitään dramaattista", sanoo Bidenin leiri | Yle Uutiset | yle.fi\n20.5.2020Päivitetty 20.5.2020 18:59\nJoe Biden oli varapresidenttinä Barack Obaman kahden presidenttikauden ajan. Nyt hän haastaa presidentti Donald Trumpin ensi marraskuun vaaleissa.Michael Reynolds / EPA\nIlma oli sakeana salaliittoteorioita, kun Venäjä-mielinen ukrainalaispoliitikko Andri Derkatš esitteli tiistaina Kiovassa tallenteita, joita hän väittää luottamuksellisiksi puheluiksi.\nYli neljän vuoden takaisissa puheluissa Ukrainan silloinen presidentti Petro Porošenko ja Yhdysvaltain varapresidentti Joe Biden näyttävät keskustelevan päivänpolttavista aiheista, muun muassa Ukrainan valtakunnansyyttäjän erottamisesta.\nDerkatšin julkaisemissa tallenteissa on väitetyistä puheluista vain otteita. Tallenteiden aitoudesta ei ole takeita (siirryt toiseen palveluun), mutta Bidenin edustajat eivät ole kiistäneet niiden aitoutta.\nYhdysvaltain varapresidentti Joe Biden ja Ukrainan presidentti Petro Porošenko Kiovassa vuonna 2017.Sergey Dolzhenko / EPA\nDerkatšin mukaan puhelut osoittavat, että presidentti Porošenkon aikana Ukrainan politiikkaa johti suursijoittaja George Soros yhdessä Joe Bidenin kanssa.\nUkrainan Venäjä-mielisissä piireissä suositulle salaliittoteorialle ei ole löytynyt todisteita, eikä sellaisia löydy myöskään tiistaina julkaistuista tallenteista (siirryt toiseen palveluun).\nPuhelutallenteissa ei vaikuta myöskään olevan uutta tietoa liittyen Joe Bidenin toimiin Ukrainassa. Presidentti Donald Trump joutui viime vuonna valtakunnanoikeuteen, kun ilmeni, että hän oli painostanut Ukrainaa aloittamaan tutkinnan Joe Bidenista ilman perusteita.\nPuhelutallenteet ovat kiinnostavia, koska ne vuodetaan julkisuuten puoli vuotta ennen Yhdysvaltain presidentinvaaleja, joissa Donald Trump kohtaa Joe Bidenin.\nDerkatš kävi KGB-koulua\nAndri Derkatš väittää saaneensa nauhoitukset "tutkivilta toimittajilta". Derkatš on kuitenkin tunnetumpi yhteyksistään Venäjän tiedustelupalveluihin kuin riippumattomaan mediaan.\nNuoruudessaan Derkatš opiskeli Neuvostoliiton turvallisuuspoliisin KGB:n oppilaitoksessa Moskovassa.\nDerkatšin isä Leonid oli KGB:ssä korkea-arvoinen viranomainen, kunnes nousi itsenäisen Ukrainan tiedustelupalvelun SBU:n johtajaksi 1990-luvulla. Hänet erotettiin SBU:sta, kun selvisi, että hän oli sekaantunut ukrainalaisen toimittajan murhaan.\nSuhteita Trumpin lähipiiriin\nYhdysvalloissa Derkatšilla on suhteita presidentti Trumpin lähipiiriin. Viime vuoden joulukuussa hän tapasi Trumpin asianajajan Rudy Giulianin Kiovassa.\nDerkatš on edistänyt teoriaa, jonka mukaan varapresidentti Joe Biden suhmuroi Ukrainan politiikassa edistääkseen poikansa Hunter Bidenin uraa. Joe Bidenin toimet Ukrainassa olivat keskiössä viime vuonna, kun presidentti Donald Trump joutui valtakunnanoikeuteen.\nTrumpin epäiltiin painostaneen Ukrainan nykypresidenttiä Volydymyr Zelenskyä avaamaan tutkinnan Joe Bidenin toimista Ukrainassa. Trump uhkasi vetää pois kongressin Ukrainalle myöntämän elintärkeän sotilaallisen avun, mikäli tutkintaa ei aloiteta. Ukrainassa ei tutkintaa aloitettu, koska sille ei löydetty mitään perusteita.\nEU, Yhdysvallat ja kansainvälinen valuttarahasto IMF vaativat Ukrainan valtakunnansyyttäjä Viktor Šokinin eroa, koska hän jarrutti Ukrainan korruptionvastaisia uudistuksia. Taustalla presidentti Porošenko, joka erotti Šokinin.Anrew Kravchenko / EPA\nKV-yhteisö vaati Šokinin eroa\nDerkatšin nyt paljastamat nauhoitukset vaikuttavat lähinnä tukevan Joe Bidenin versiota tapahtumista.\nPuhelussa Biden tekee selväksi presidentti Porošenkolle, että Ukrainan valtakunnansyyttäjän Viktor Šokinin ero on edellytys Yhdysvaltain taloudelliselle tuelle.\nPuheluiden aikaan loppuvuodesta 2015 kansainvälisessä yhteisössä vaadittiin laajasti valtakunnansyyttäjä Šokinin eroa vastineeksi taloudelliselle tuelle. Šokinia epäiltiin laajamittaisesta korruptiosta ja uudistusten jarruttamisesta (siirryt toiseen palveluun). Kansainvälisen yhteisön mukaan Šokinin erottaminen oli välttämätöntä, jotta Ukraina voisi jatkaa korruption vastaisia uudistuksiaan.\nYhdysvallat oli avoimesti kertonut, että valtakunnansyyttäjän erottaminen on ehto sille, että Yhdysvallat myöntää Ukrainalle takuut miljardin dollarin tukilainoille. Yhdysvalloissa varapresidentti on perinteisesti vastannut suhteista Ukrainaan.\nUkrainan edellinen presidentti Petro Porošenko puhui Kiovassa maanantaina tilaisuudessa, jossa muistettiin Stalinin Krimilta karkoittamien tataarien kohtaloa. SIitä on kulunut 76 vuotta.Sergey Dolzhenko / EPA\nGiuliani: "Vain jäävuoren huippu"\nTrumpin asianajaja Rudy Giuliani sen sijaan on pitkään väittänyt, että Biden painosti Porošenkoa erottamaan valtakunnansyyttäjän puhtaasti itsekkäistä syistä. Giulianin mukaan Joe Biden halusi auttaa poikaansa Hunteria, joka oli hallituksen jäsen ukrainalaisessa kaasuyhtiö Burismassa.\nGiuliani on hakenut näyttöä väitteilleen paikan päältä Ukrainasta. Nauhoitukset julkistanut poliitikko Derkatš on yksi niistä, joita Giuliani tapasi Kiovassa viime vuonna.\nNauhoitukset eivät silti millään tavalla vahvista Giulianin väitteitä.\nJulkaistuissa puheluissa Joe Biden onnittelee Porošenkoa uuden valtakunnansyyttäjän nimittämisestä.\n– On ratkaisevan tärkeää, että uusi valtakunnansyyttäjä korjaa Šokinin aiheuttaman tuhon. Olen sanani arvoinen mies. Olemme valmiit allekirjoittamaan miljardin dollarin lainatakuut, koska uusi valtakunnansyyttäjä on valittu, Biden sanoo tallenteella.\nHän ei mainitse kertaakaan kaasuyhtiö Burismaa tai poikaansa.\nGiuliani ei vastannut Washington Post -lehden tekstiviestikysymyksiin siitä, tiesikö hän nauhoitusten julkaisusta etukäteen. Hän kirjoitti lehdelle sen sijaan, että tämä on "vain jäävuoren huippu".\nPresidentti Donald Trumpin henkilökohtainen asianajaja Rudy Giuliani on kärkkäästi selvitellyt Joe Bidenin toimia Ukrainassa. Tähän mennessä mitään moitittavaa ei ole tullut julki.Peter Foley / EPA\nOnko vuoden 2016 toisinto?\nVaikka nauhoitukset eivät tue Giulianin väitteitä, ne voivat silti olla arvokas väline Trumpin kannattajille vanhan salaliittoteorian kierrättämiseksi ensi marraskuun presidentinvaaleihin, joissa Joe Biden on presidentti Donald Trumpin vastaehdokas.\nBidenin kampanjatoimiston mukaan nyt julkaistut nauhoitukset ovat jatkoa Venäjän pitkälle informaatio-operaatiolle, jonka päämääränä on entisen varapresidentin vahingoittaminen.\n– Nauhoituksia on editoitu rankasti, ja silti niissä ei ole mitään dramaattista, Bidenin edustaja Andrew Bates sanoi Washington Postin haastattelussa (siirryt toiseen palveluun).\nBatesin mukaan tilanne muistuttaa edellisistä presidentinvaaleista ja Venäjän vuoden 2016 operaatiosta.\nUkrainian lawmaker releases leaked phone calls of Biden and Poroshenko (siirryt toiseen palveluun) Washington Post\nUkrainian MP releases Biden-Poroshenko call recordings, spouts absurd conspiracy theory (siirryt toiseen palveluun) Kyiv Post -lehti\nTrumpin virkarikostutkinta: Näistä syistä häntä epäillään ja näin republikaanit vastaavat syytöksiin Yle 20.11.2019\nKiinan-matka yhdessä isän kanssa, korruptioepäilyjä ja kokaiinia – pojan tekemisissä on ruodittavaa, eikä se ole Joe Bidenin eduksi Yle\nUSA:n presidentinvaaliUkrainaUlkomaatJoe BidenVenäjäTrumpin virkarikosoikeudenkäyntiPetro PorošenkoRudolph GiulianiDonald Trump


Liki kolmanneksella ranskalaisista on alkoholiongelma – ”sivistyneen alkoholinkäytön mallimaassa” juodaan enemmän kuin Suomessa - Suomenkuvalehti.fi\nLiki kolmanneksella ranskalaisista on alkoholiongelma – ”sivistyneen alkoholinkäytön mallimaassa” juodaan enemmän kuin Suomessa\nTutkijoiden mukaan alkoholi lisää syöpiä ja on myös lukuisten syöpäkuolemien taustalla.\nEurooppa 13.8.2021 11:00\nRanskaa on Suomessa usein pidetty sivistyneen alkoholinkäytön mallimaana, josta Suomenkin tulisi ottaa esimerkkiä. Ei ehkä kuitenkaan. Ensimmäisen asiaa käsittelevän poikkitieteellisen ranskalaistutkimuksen mukaan maassa kuolee alkoholin käytön seurauksiin 41 000 ihmistä vuodessa ja alkoholi on tupakan jälkeen maan kakkosena kuolinsyytilastoissa.\n”Alkoholi on huumausaine, syöpää aiheuttava karsinogeeni ja molekyylimyrkky, jonka käytöstä seuraa joko suoraan tai epäsuorasti ainakin kuusikymmentä eri sairautta”, todetaan Ranskan kansallisen terveys- ja lääketutkimusinstituutin Insermin raportissa.\nalkoholi, alkoholihaitat, kuolinsyy, Ranska, syövät


Osta Apoxy hinta Suomessa ilman reseptiä apteekki | Reseptivapaa Apoxy myynti\nApoxy (amoxicillin, Clavulanate) 635mg, 375mg ilman reseptiä apteekki\nApoxy: Miten sitä käytetään\nJos ihmisellä on immuunipuutos, on myös lymfooman vaara kohonnut, apoxy 635mg, 375mg. Homoseksuaalisuus voi viedä hengen Tšetšeniassa - keskitysleirejä ja kunniamurhia. Apomorfiini-infuusio hoito tullee Suomeen lähivuosina, ostaa altosec seinäjoki. Näillä rasvahapoilla on todettu olevan synergistisiä vaikutuksia antihistamiinien kanssa ja niiden käyttö vähentää kortisonin tarvetta. Tämä iloinen pomppuhevonen korvaa perinteisen kengurupallon, järjestys apoxy vantaa. Kätevä nauttia, sillä Soijalesitiiniä voi lisätä näppärästi oikeastaan minkä vain ruoan tai juoman sekaan. Se on humaani monoklonaalinen interleukiini-4-vasta-aine, joka estää sekä interleukiini-4:n että interleukiini-13:n toiminnan, apoxy helsinki tallinna. Geriatrinen eli ikääntyvien fysioterapia on laaja-alaista tutkimustuloksiin ja testaamiseen perustuvaa kuntoutusta ikääntyville. Teksti Linda Nyholm Kuva Meri-Tuulia Mäkelä, apoxy pilleri joensuu. Okasten koko määrittää synapsin tehokkuutta ja pysyvyyttä.\nKun ei oteta apoxy?\nTämä onkin erittäin hyvä ja tehokas tapa, amoxicillin, clavulanate 635mg, 375mg. Millaista olisi, jos ei haistaisi kesäsateen jälkeistä tuoksua, vihtaa juhannussaunassa tai omaa rakasta. Mustikat ovat erinomaisia verisuonten haurauteen, heikkoon laskimoverenkiertoon ja suonikohjuihin, ateroskleroosiin ja sen ehkäisyyn, geneeristen apoxy netistä. Itsehoitona voi käyttää nenän limakalvoja supistavia reseptivapaita nenätippoja. Nainen, joka kehittyy toksoplasmoosi raskauden aikana: hoidetaan antibiooteilla estää sikiön infektio, apoxy apteekkituotteet vaasa. Voide on vedetön, eikä se sisällä säilöntäaineita, emulgaattoreita, väriaineita tai hajusteita. Samalla alueelle alkaa kertyä akuutin vaiheen tulehdussoluja, pääasiassa neutrofiilejä, järjestys blacor kuopio. Psykoanalyyttinen teoria sai valta-aseman seksuaalikehityksen. Marraskuun viimeinen päivä toi sitten Teksasista postia, joka sisälsi näytteen ottoon tarvittavan aineiston ja seuraavana päivänä olin ottanut 67-markkerin, apoxy verkkoapteekki turku. On myös hyvä olla tietoinen siitä, mistä runsas hikoilu saattaa kertoa.\nVoinko ostaa apoxy verkossa?\nTyöterveyshuollossa tehtävien terveystarkastusten tärkeimpänä tavoitteena on työhön liittyvien sairauksien tai oireiden ehkäisy sekä työntekijän työkyvyn, Apoxy (amoxicillin, Clavulanate) 635mg, 375mg. University College Hospital -sairaala, Lontoo, Iso-Britannia. Mustatumakkeessa on heterogeeninen osa keskiaivojen, ja tärkeä osa basaaliganglioiden järjestelmän, lääke apoxy hämeenlinna. Klomifeeni eli klomifeenisitraatti on antiestrogeeninen lääkeaine. Tutkimuksissa on todettu, että terveiden nivelien, tablettia cosmopril online. Hänellä on selvästi taipumus saada tuo tauti aina pahemman. Anafylaksia tarkoittaa äkillistä yliherkkyysreaktiota, joka alkaa tavallisesti kämmenpohjien, hiuspohjan ja huulien voimakkaalla kihelmöinnillä ja, apoxy reseptiä oulu. Thesis submitted for examination for the. Klassinen Homeopatia, Psykokinesiologiset traumanpurut ja tunnelukkojen avaamiset sekä tasapainotus, hankkia apoxy netistä. Mutta Lanzan Trauma Treatment tuo hiuksiin keramidi-2:ta, mikä palauttaa hiusten.\nLisäksi potilaan kardiovaskulaarista tilaa pitää seurata säännöllisesti, apoxy amoxicillin, clavulanate. Erittäin hyvän tyyppinen ja kokoinen narttu, jolla hyvät rungon mittasuhteet ja rungon tilavuus. Kolorektaalisyöpä on kasvava terveysongelma, etenkin länsimaissa, apoxy geneerinen apoxy. Ajoita kirkasvalohoito aamulle tai aamupäivälle, jotta voit nostaa energiatasosi huippuun heti aamusta. Juotteen ja juoksutteen ollessa johtimessa valmiina, tilaus apoxy espoo. Itiöemät eivät yleensä ole kauttaaltaan yhtä myrkyllisiä, vaan myrkkyä on usein. Uusi hoitotapa on R20-menetelmä, joka mahdollistaa sen, että yhden, geneerinen apoxy online. Kuntoutuksella tarkoitetaan prosessia, jolla parannetaan sairastuneen mahdollisuuksia elää mahdollisimman mielekästä, aktiivista ja omannäköistä elämää. On vaikeampaa maistaa joku maku ilman hajuaistia, rinnakkaislääke apoxy hinta. Joskus turvotusta on solisluun yläpuolella, missä normaalisti on kuoppa.\nTärkeää tietoa apoxyista\nBusque palabras y frases milions en todos los, 635mg, 375mg apoxy. D-vitamiini muuttuu maksassa ja munuaisissa aktiiviseksi metaboliitiksi. Lapsen seksuaalinen hyväksikäyttö tai sen yritys: Suojaikäraja suojaa alle 16-vuotiaita aikuisten heihin kohdistamilta seksuaalisilta teoilta, ilman reseptiä apoxy espoo. Allergiset iho-ongelmat ilmenevät yleisimmin kolmena. Näitä pitkulaisia tai pyöreitä kaksoiskalvon ympäröimiä soluelimiä on jokaisessa solussa hyvin paljon, halpa hinta apoxy hämeenlinna. Puhuin vastikään jutussakin haastatellun toksikologi Eeva-Liisa Sainion kanssa ja hänen käsityksensä on, että sodium laureth sulfate ei ole. Hierominen oli rankkaa ja saattoi kestää tunteja, että nainen, mistä dilt cd kuopio. Nännipiha on kaikkein herkkätuntoisin rinnan alue, ja nänni. Terapeuteillamme on kokemusta erilaisten neurologisten asiakkaiden kuntoutuksesta mm, domilux suomi joensuu. Erikoistapauksissa voidaan joutua ottamaan huomioon myös muita radio- nuklideja.\nApoxy (amoxicillin, Clavulanate) 635mg, 375mg voi ostaa yhdessä seuraavista kaupungeista:


Koulurauhaa ja normibingoa – Väestöliiton blogi\nKoulurauhaa ja normibingoa\nViimeisessä THL:n Kouluterveyskyselyssä alakoululaisista 7,1 prosenttia ja yläkoululaisista 5,8 prosenttia ilmoitti joutuneensa koulukiusatuksi vähintään kerran viikossa. Määrä on laskenut tasaisesti viimeisten kymmenen vuoden aikana. Tämä on myönteinen kehitys, vaikka se on pieni lohdutus kaikille heille, jotka tällä hetkellä joutuvat kiusatuksi tai kantavat aikaisempia kokemuksia taakkanaan.\nTärkeä lisä Kouluterveyskyselyyn oli kysymys syrjivän kiusaamisen kokemuksista, eli kiusaamisesta, joka liittyy ulkonäköön, sukupuoleen, ihonväriin tai kieleen, vammaisuuteen, perheeseen tai uskontoon. Kysymysasettelussa tiedusteltiin näitä kokemuksia koko edellisen lukuvuoden ajalta, sekä kouluympäristössä että vapaa-ajalla, jolloin myöntävästi vastanneiden määrä on odotetusti isompi. Tällaisia kokemuksia oli 19 prosentilla alakoulujen, 26 prosenttia yläkoulujen, 11 prosenttia lukioiden ja 13 prosenttia ammatillisten oppilaitosten vastanneista. Syrjivän kiusaamisen kokemuksissa yleisimmät syrjintäperusteet ovat ulkonäkö (useammin tytöillä kuin pojilla) ja sukupuoli (useammin pojilla kuin tytöillä). Mielenkiintoista on tarkastella näitä lukuja paikkakunnittain: mistä kertoo esimerkiksi se, jos jollakin paikkakunnalla lähes viidesosa pojista ovat kokeneet sukupuolen ilmaisuun liittyvää kiusaamista ja vain pari prosenttia tytöistä?\nKoulukiusaamisessa ei aina ole selkeästi tunnistettavissa mikään perinteisessä yhdenvertaisuuskeskustelussa tunnistettu syrjintäperuste. Kiusatuksi saattaa joutua mistä tahansa syystä. Silti taustalla on yleensä aavistettavissa kyseisessä ympäristössä vallitseva normi, josta poikkeaminen altistaa kiusaamiselle. Kiusaamiseen puuttumisessa ja sen ennaltaehkäisemissä onkin tärkeää tarkastella ja ravistella ympäristön normatiivisia rakenteita.\nMillaisia haukkumasanoja kuuluu omilla koulukäytävillä? Mistä ne kertovat? Poikien Puhelimessa ei loman jälkeen tarvitse monta päivää olla vastaamassa, ennen kuin saa normibingon: edelleen kuuluu läski (ulkonäkö), homo ja huora (sukupuolen ilmaisu), n-sana (ihonväri), autisti (toimintakyky) ja lesta (uskonto). Omista kouluajoista tulee mieleen muitakin sanoja, joita ei tarvitse toistaa, mutta jotka joskus ajattelemattomasti ja usein julmasti osoittivat kaapin paikkaa myös aggressiohallintakykyjen tai sosioekonomisen taustan suhteen.\nSen sijaan, että fokus on normibingoa purettaessa aina vähemmistöissä, kannattaa pohtia, millainen ja miten tulisi muka olla, välttääkseen joutumista kyseisen huutelun kohteeksi. Näin voidaan tunnistaa kussakin ympäristössä vallitsevat normit ja miten ne toimivat. Miettiä mistä ne ovat lähtöisin, miten ne muuttuvat, miten niitä vaalitaan – muunkin kuin haukkumasanojen avulla? Milloin niistä hyötyy, milloin kärsii ja millainen olisikaan se ”kaikin puolin normaali ihminen”, joka kaikilla mittareilla olisi sopivan keskivertoinen? Sellainenkin on lupa olla, mutta erittäin harva on. Normeja tiedostamalla ei välttämättä poisteta syrjivää kiusaamista, mutta sen kautta voi oppia puhumaan liikoja vaativista ihanteista, ulossulkemisen mekanismeista sekä havaitsemaan miten valtaa käytetään niin koulun arjessa kuin yhteiskunnassa ylipäätänsä.\nTarvitaan välineitä ja selviytymisstrategioita kiusaamistilanteiden katkaisemiseksi niin uhreille, sivusta seuraajille kuin niille kiusaamiseen osallistujille, jotka haluaisivat oikeasti viheltää pelin poikki. Se vaatii rohkeutta ja usein sinnikkyyttä. Vaikka kiusaamisesta ja häirinnästä tulee kertoa aikuiselle, lasten ja nuorten on hyvää harjoitella keinoja päällä olevan tilanteen pysäyttämiseksi. Sanoittamaan ääneen se, mikä tapahtuu; kertoa miksi se on väärin ja vaatia muutosta. Jos tätä harjoitellaan yhdessä, sivusta seuraajalle voi olla matalampi kynnys lähteä puolustuskannalle ja luottaa siihen, että hän saa muitakin tuekseen.\nLukuvuoden alussa olisikin tärkeää, että jokaisessa koulussa varattaisiin runsaasti aikaa ryhmäytymiseen, johon tutustumisen ja yhteisen, rennon hauskanpidon lisäksi kuuluisi myös osuuksia kunnioittamisesta sekä toisaalta kiusaamisesta ja häirinnästä ja niihin puuttumisesta. Huonetaulujen sisältöjä kannattaa avata mahdollisimman konkreettisesti ja oppilaita ottaa mukaan koulun tasa-arvo- ja yhdenvertaisuussuunnitteluun. Kouluterveyskyselyn tuloksia voisi käyttää mielenkiintoisena keskustelupohjana.\nKoulurauhan toteutumiseen voi vaikuttaa paitsi oppilaitosten ammattilaiset, oppilaat ja opiskelijat, välillisesti myös meidän muidenkin aikuisten esimerkki: kadulla ja julkissa liikennevälineissä, harrastus- ja urheilupiirissä sekä kodeissa. Välittäkäämme.\nKirjoittaja on Poikien Puhelimen työntekijä\nKategoriassa Nuoret, Puhutaan pojista, UncategorizedAvainsanat: häirintä, kiusaaminen, koulu, koulukiusaainen, koulurauha, kouluterveyskysely, Poikien Puhelin, syrjivä kiusaaminenJätä kommentti\n← ”Me too” parisuhteessa\nAborttikeskustelu meni metsään →


Rakensimme Halla-Aholle portaat — Väinö Kuukka\nRakensimme Halla-Aholle portaat\n11.6.2017 09:58 Väinö Kuukka\nEn pehmennä tätä. Lyhyestä virsi kaunis.\nSuomalainen mielipidetotalitarismi ja "oikean ajattelun vaatimus" maahanmuuttoasioissa on ollut täysin epä-älyllistä. Halla-Aho myllää sitä.\nOletan, että syvimmältään Halla-Ahoa on pelätty, koska on ajateltu, että hän kiistää ihmisarvon, jos hänen mielestään toiset ovat parempia kuin toiset. En ole lukenut hänen vanhaa blogiaan, joten en osaa sanoa, onko tästä kysymys vai vain maahanmuuttopolitiikan omaleimaisesta kritikoinnista.\nSitä nimittäin pitääkin kritikoida ja tietysti myös tukea.\nNiin sanotut hyvät ihmiset ovat rakentaneet pahan keitoksen kiistämällä "tolkun ajattelun", jonka lanseerasi Jyri Paretskoi ja jota peräsi Pirkko Saisio. Realistinen suhtautuminen olisi ollut paras puskuri yhden asian liikettä vastaan. Toimittajat eivät kuitenkaan uskaltaneet. Aikanaan ei voinut olla neuvostovastainen. Nyt ei saa nähdä maahanmuuttoasioissa korjattavaa, paitsi jos jotakuta ollaan käännyttämässä. Onhan tämä aivan absurdia.\nSoppaa on muhiteltu vuosia; jopa kymmenen vuotta se on ollut tulilla.\nOn hyvä, että demokratia toimii, vaikka viralliset oikeinajattelijat haluaisivat toista.\nUlkopoliittisesti mielenkiintoiseksi Halla-Ahon valinnan tekee se, että Perussuomalaisten ns. Putin-indeksi on ollut Euroopan oikeistopopulististen puolueiden pienin, kun taas esimerkiksi Ruotsidemokraateilla se on hyvin suuri.\nPuheenjohtaja ei tuo muutosta tähän. Halla-Aho pitää Venäjän nykykehitystä huonona ja jopa koventaisi pakotteita. Tässä mielessä hän ei ole lainkaan Marine Le Penin kaltainen.\nUlkoministeriksi on veikkailtu Laura Huhtasaarta. Halla-Ahon ja Huhtasaaren linjat eivät ainakaan julkisuudessa näkyvien lausumien pohjalta täydellisesti kohtaa. Yhteistä on EU-kriittisyys, mutta suhde Venäjään on erilainen.\nUusi ulkoministerikandidaatti on visioinut, että Venäjä hajottaa EU:n, mikä koituu meille onneksi, koska sitten saamme taas käydä idänkauppaa. Hän on myös sitä mieltä, että Venäjällä ei ole mitään strategisia tavoitteita Ukrainassa. Hän on viimeksi tammikuussa toivonut pakotteiden poistamista, koska Suomi kärsii siitä, että Helsingin telakan venäläisomistajat ovat pakotelistalla.\nMitenkähän uusi johtaja junailee tämän vaiheen? Huhtasaari on tehnyt yhteistyötä Suomi ensin -liikkeen kanssa. Halla-Aho taasen epäilee Venäjän rahoittavan Euroopassa ja Suomessa hajaannusta aiheuttavia voimia.\nMissähän tuo nyt sitten mahtaisi näkyä?\nOlemme keskusteluissa sivuraiteella. Suomalaiset lätkivät rasistikorttia, ja paljon tärkeitä asioita jää huomaamatta.\nEiköhän Sampo Terholle löytyisi tässä jotain hommaa.\nJyväskylässä on näköjään öyhötetty sekavissa tunnelmissa:\n"Viimeinen roiskaisu päin pläsiä oli Teuvo Hakkaraisen valinta varapuheenjohtajistoon. Harva Halla-ahonkaan kannattajista voi ajatella, että alkoholiongelmien kanssa painiskellut Hakkarainen olisi se paras ja ryhdikkäin mies puolueen johtoon.\nHakkaraisen valintaa on vaikea nähdä muuna kuin voitonvarmana uhoamisena tai silkkana kettuiluna. Haluttiin näyttää, että johtoon voidaan äänestää kuka tahansa."\nJuha Kuikka 11.6.2017 10:36\n"Ilta-Sanomat kertoo kansanedustajan ehdottaneen "malliyhteiskuntaa" Ahvenanmaalle.\n- Laitetaan homot, lesbot ja somalit sinne keskenään asumaan ja katsellaan, millainen malliyhteiskunta siitä sitten rakentuu. RKP syyttää meitä perussuomalaisia aina siitä, että me emme ota vähemmistöjä huomioon.\nHakkaraisen mielestä tällä ratkaisulla saataisiin selville, "miten se malliyhteiskunta syntyy ja muotoutuu".\n- Siellä voivat somalit huudella minareetistaan mitä huutelevat, ja me seurataan tätä mallia sitten perässä."\nHarri Rautiainen 11.6.2017 14:36\n....alkoholiongelmien kanssa painiskellut Hakkarainen olisi se paras ja ryhdikkäin mies puolueen johtoon.\nJospa se Teuvo tästä ryhdistyisi, kun sai haasteelliseen tehtävän ;)\nYksilön parastahan me tässä haluamme, emme vihapuhetta.\nJuha Kuikka 11.6.2017 14:50\nJos sinä haet yksilön parasta, niin moni muu voi hakea maan parasta.\nHarri Rautiainen 11.6.2017 14:58 Vastaus kommenttiin #19\nei myöskään Mestarin tahto ole, että yksikään näistä pienimmistä joutuisi kadotukseen.\nMika Riikonen 11.6.2017 18:27\nVarapuheenjohtajien valinnassa kiteytyi hardcore -populistien päätöksentekoon liittyvä keskeinen piirre. Piirre jonka vuoksi populismi on demokratian syöpä. Nimittäin populisti tekee päätöksiä lyhytnäköisesti; jyräten pidemmän aikajänteen edun alleen.\nTaistelu ehkä voitetaan mutta sota hävitään.\nPekka Mansala 11.6.2017 10:53\nPerussuomalaisten suurin virhe näyttää olleen olla kysymättä Kepulta ja Kokoomukselta miten saavat äänestää.\nTuota mokaa heille nyt kostetaan. Aika erikoinen näkemys demokratiasta. Eläköön venäläinen demokratia ?\nJuha Kuikka 11.6.2017 12:47\nDemokratia puoluepolitiikan kohdalla tarkoittaa juuri sitä, että jokaisen puoleen vaikutusmahdollisuus on riippuvainen sen saamasta kannatuksesta. Tämä toteutuu nykysuomessa hyvin - paljon paremmin kuin vaikkapa Kekkosen aikana.\nToisin sanoen niin kokoomuksen kuin keskustankin kannanotot ja toiminta suhteessa perussuomalaisiin on erottamaton osa demokratiaa. Turha sitä on kritisoida, se pohjautuu kansan tahtoon.\nMika Riikonen 11.6.2017 11:02\nMinua enemmänkin kiinnostaa se, miten PS:n käy puolueena nyt, kun "aikuiset" on syrjäytetty ja ääliöt ovat päässeet kuskin paikalle.\nHalla-Aho on kaikkea muuta kuin johtajatyyppi - hän on ideologi, jonka luontainen paikka olisi johtajan taustalla neuvonantajana. Nyt hän vielä kaiken lisäksi yrittää johtaa - käytännösssä jo hajoittamaansa puoluetta - etätyönä. Apureinaan Hakkarainen (!!!) sekä Huhtasaari. Soini ja muut aikuiset pystyivät hämmästyttävän hyvin (todella hämmästyttävän hyvin) pitämään ristivetoisen eduskuntaryhmän ruodussa.\nNyt kun veräjät on joka suuntaan auki, sekasorto eduskuntaryhmässä lienee pysyvä olotila. Mitenhän käy hallitustyön - ja Suomen?\nOlli Väisälä 11.6.2017 11:09\nOlen yleensä huono ennustaja, mutta veikkaisin, että persut putoavat hallituksesta, ja seuraavien vaalien jälkeen he ovat paljon nykyistä pienempi ja marginaalisempi ryhmä. Tavallaan sääli järki-persujen kannalta.\nPekka Mansala 11.6.2017 11:25\n"Mitenhän käy hallitustyön - ja Suomen?".\nMiten käy Suomen, kun nykyiset jatkavat ?\nMitä eivät pistä omaan taskuunsa sen jakavat "liikemies"kavereilleen.\nViennin ja tuonnin tasapainoa seurataan tarkasti, mutta samaan aikaan "verosuunnittelu" vie satoja miljoonia ellei miljardeja pois Suomesta kiihtyvällä vauhdilla.\nViljo Heinonen 11.6.2017 11:28\n"Halla-Aho on kaikkea muuta kuin johtajatyyppi." Olen toista mieltä. Halla-aho on selvästi johtaja-ainesta. Se, että hän luotsaa perussuomalaiais ajamaan yhteiskuntaa suuntaan, joka minusta on väärä, ei vähennä hänen johtajuuttaan. Enemmän se laittaa ihmettelemään, että miten hän on saanut taakseen niin ison joukon ihmisiä. Joukossamme on piilorasisteja odotettua enemmän. Siellä On Halla-ahon kannattajakunnan ydin.\nMika Riikonen 11.6.2017 12:11\nMaailma on pullollaan ihmisiä, jotka haluaisivat olla titteliltään johtajia.\nTodellisella johtajalla on kuitenkin sisäsyntyinen halu ja tarve johtaa muita ihmisiä. Halla-Aho ei halua ministeriksi eikä edes olla läsnä Suomessa. Minusta tuo ei kuulosta johtamistyötä luontaisesti halajavan ihmisen linjaukselta.\nHalla-Aho on tässä suhteessa kuin Tuomioja: Liian suuri joukkoon, liian pieni joukon eteen.\nVäinö Kuukka 11.6.2017 11:48\nPalaamme siis hypnoottisesti tuijottamaan näitä puolueen Herra Hakkaraisia.Se ei ollut avaukseni tarkoitus. Onhan siellä rasisteja. Rasisteja on kaikissa puolueissa, mutta muilla sellainen, tai edes asiallinen maahanmuuton tarkastelu, ei lainkaan palvele omaa ohjelmaa, joten tuo marginaali pitää asiat hampaiden takana. Nousiko Halla-Aho rasismin houkuttelevuuden vuoksi, vai mahdollisesti sen seikan vuoksi, että hallitus ei noudata sopimiaan asioita maahanmuuttopolitiikassa?\nSuomessa on potentiaalia 25-30 prosentin kannatuksen omaavalle eurooppalaistyyliselle äärikansallismieliselle puolueelle. Se on selvä. Se, miksi tällaista ei ole, johtuu siitä onnellisesta tilanteesta, että tuon potentiaalin voimat hajoavat purskeeksi; on kansalaisliikettä, itsenäisyyspuoluelaisia ja perussuomalaisia.\nRuotsissahan Ruotsidemokraatit voivat nousta maansa suurimmaksi puolueeksi. Kaikki tämä saattaa johtua siitä, että turhautuneille ihmisille ei ole olemassa keskustelua kuin maan alla, on vain itsesensuuria, koska massamaahanmuutto seurauksineen on täöydellinen tabu.\nSamalla ihmiset saattavat kuitenkin tehdä suuren virheen. Meidän ei kannata pyllistää lännelle. Vallatonta tilaa ei ole, ja oma muskelimme on yksin kovin ohut niin kaupallisesti kuin ulkopoliittisestikin.\nMika Riikonen 11.6.2017 11:51 Vastaus kommenttiin #10\nMinusta PS:n vallanvaihto johtui siitä, että mennyt johto oli populismin kohtuukäyttäjiä, jotka ymmärsivät sen että hallituksessa on pakko tehdä isojakin kompromisseja. Tällöin omat tavoitteet menevät enintään vesitettyinä versioina läpi.\nSen sijaan PS:n kannattajakunnassa on enemmistönä populismin ongelmakäyttäjät, jotka eivät tuota reaalipolitiikkaa ainakaan vielä ymmärrä ja hyväksy.\nVäinö Kuukka 11.6.2017 12:54 Vastaus kommenttiin #11\nNäin se varmasti viime kädessä puoluekokouksen sisällä meni.\nSDP avannee sylinsä jokaiselle äänestystuloksesta pettyneelle. Tässä nähdään vielä muitakin voimasuhteiden muutoksia jonkin verran. Määrää en osaa sanoa.\nJoka tapauksessa puoluejohtajan on kuunneltava kenttäänsä, ja sen ääni nyt oli tällainen tällä kertaa. Siihen, että niin kävi, on kuitenkin montakin vaikuttavaa seikkaa, jotka ovat rakentuneet pitemmällä aikavälillä.\nMarkku Turpeinen 11.6.2017 12:04\nEi kukaan ole luonnostaan tai syntymästään saakka jotakin vaan hän muotoutuu suhteestaan johonkin. Suomaisen maahanmuuttokriittisyyden juuret ovat 1990 luvulla, jolloin jo poliittinen pilapiirtäjä Kari Suomalainen terävän oivallisesti osoitti suomalaisen hyväuskoisen hölmöyden mm. piirroksillaan "vieraat ensin" ja "satutäti mielikki".\nKansa katsoi hämmästyksestä suu auki kun ulkomaalaisvaltuutettu Antti Seppälä -90 luvulla kävi hakemassa rajalla käännytetyn somalinaisen Moskovasta turvapaikanhakijaksi Suomeen ja vielä kerskui teollaan. Ja median sopulit taputtivat. Nuo ajat synnyttivät kansan syvissä riveissä mm. termin "kunniakansalaiset". Termi osoittaa asenteen, millä tavallisille tarvaisille ja hakkaraisille on yritetty syöttää monikulttuurisuuden ihanuutta valtakunnan jokaiseen lärvätsaloon. Te olette vain kansalaisia, uudet tulokkaat ovat kunniakansalaisia. Kohdelkaa heitä sen mukaisesti. Vähemmästäkin isävainaansa raivaamaa rintamiestilaa kynnet verillä ylläpitävä mies ja nainen kyrsiintyvät.\nVäinö Kuukka 11.6.2017 13:10 Vastaus kommenttiin #12\nTätä ei vain suostuta näkemään. Olen aivan varma siitä, että tässä on loppujen lopuksi sekä Ruotsidemokraattien että halla-aholaisuuden tehokkain multa ja lannoite.\nVaikuttaa siltä, että meillä tuijotetaan vain pintaa eikä juurisyytä. Unohtuu kalevalainen viisaus: pitää tuntea alkusyy, pitää tuntea syntysanat. Muuten ei loitsu onnistu.\nVäinö Kuukka 11.6.2017 11:31\nAntti Alfthan 11.6.2017 14:14\nSuomalaisen maahanmuuttokriittisyyden juuria voi nähdäkseni etsiä kahdelta taholta. Toinen on epäilemättä Siad Barren kukistumiseen liittyvä vasemmistosomalien (eikö vain?) muuttoliike Neuvostoliitosta mm. Suomeen, turvapaikanhakijoina - ja sittemmin epäonnistumiset tämän ryhmän kotouttamisessa pääkaupunkiseudulle.\nToinen, varsin selvänä ilmenevä tekijä on USA:n suunnalta meille rantautuneet alt-right-liikkeet, näiden tuottama propaganda, minkä ylin saarnamies "mestari" Halla-aho on nimenomaan ollut. Eurooppalaisia nyansseja noissa opeissa toki on, mutta itse sylttytehtaat löytyvät edelleen aika helposti, väittämien ketjua jonkin verran kaivelemalla.\nMV-tuote on omanlaistaan informaatiota sekin, mutta äärioikeiston kasvuun se tuskin on kerinnyt vaikuttaa. Näin minä sen näkisin, puutarhatuolissa istuen.\nJukka Mikkola 11.6.2017 15:04\nEnsimmäiset tulijat saapuivat junalla Moskovasta. TV-uutiset oli saatu paikalle kuvaamaan tulijoiden saapumista. Muistuu mieleen, kun esitetyssä dokumentissa tyylikkäät somalinaiset astuivat nilkkoihin asti ulottuvissa upeissa turkeissaan asemalaiturille.\nTV:n ”vastaanottokomitea” oli paikalla kuin valtiovierailulla ikään. Tämä oli täysin ymmärrettävää, kun oli sentään kysymys Somalian entisen presidentin Siad Barren merkittävistä kannattajista. He kuuluivat Somalian sosialistiseen vallankumouspuolueeseen. Torvisoittokunta ja punainen matto sentään puuttuivat.\nAntti Alfthan 11.6.2017 17:22\nMeillä on myös otettu vastaan kommunistivoittajien vainoa pakenevia vietnamilaisia ja oikeistodiktatuuria pakenevia chileläisiä. Oikealta ja vasemmalta siis on otettu. Torvilla tai ilman.\nNyt eräs ongelma saattaa olla siinä, että ei ole nähty eroa Siad Barren aikaisten vasemmistosomalien ja nykyään yleensä varsin konservatiivisten uusien somalien välillä. Kaikki niputetaan helposti samaan, kotimaata ja ihonväriä tuijottaen. Ero arvomaailmassa on kuitenkin varsin suuri. Me ajattelemme helposti juurettomia "aseman lapsia", joissa somalinuorten osuus näkyi selvästi. Leimaamme, vaikka pitäisi pyrkiä ajattelemaan yksilöinä.\nKaikkein räikeimpinä rasistiset asenteet näkyisivät näyttäytyvän somalien suhteen - ja jostain opintopiiristä nämä asenteet on osalle kansasta syötetty.\nPerussuomalaisten uuden puheenjohtajan ja lähipiirinsä osuus tietyissä kielikuvien tarjoilussa on ollut merkille pantavaa. Nyt näkyy ilmirasistisena puolueena, Hakkaraisineen kaikkineen. Kohta Hirvisaarikin palajaa.\nJarmo Makkonen 11.6.2017 17:44 Vastaus kommenttiin #22\n"Leimaamme, vaikka pitäisi pyrkiä ajattelemaan yksilöinä."\nMedia ja poliitikot käsittelevät maahanmuuttajia kansanryhmänä. Eihän tätä suojeluakaan voi perustella yksilölle.\nVäinö Kuukka 11.6.2017 18:32 Vastaus kommenttiin #23\nTurvapaikkapäätökset koskevat yksilöitä. Media, poliitikot ja kansa näkevät mitä ilmeisemmin kansanryhmiä, joita suojelevat tai joita vastaan kiihottavat. Migri tutkii yksilöitä sen kuin pystyy ja ehtii.\nVäinö Kuukka 11.6.2017 18:22 Vastaus kommenttiin #22\nHyvin yhteisö kai on sittemmin sovun Suomessa keskenään löytänyt. Suomessa kuitenkin olisi tullut pitäytyä tosiseikoissa alusta lähtien.\nHuvittuneisuutta ja ärtymystä herätti silloin 1990 muistaakseni se, kun ensimmäiset junalla tulleet markkinoitiin Siad Barren vastustajina, vaikka ensimmäiset olivat Moskovassa koulutuksessa olleita ja sinne mottiin jääneitä. Siitä vuoden 1991 alun "Georg Otsin kaappauksesta" taas puhuttiin aika paljon, sillä ensimmäinen Georg Otsilla tullut erä olisi halunnut jatkaa Ruotsiin. Viisumittomat olisi voitu helposti käännyttää kaikissa tapauksissa, mutta Antti Seppälä joukkoineen oli paikalla vaatimassa tänne.\nAntti Seppälä ja Johanna Suurpää olivat sitä mieltä, että myös Moskovassa juntturissa olleiden somalialaisten kohtalo oli Suomen kokonaan ratkaistava.\nMauno Koivisto halusi Neuvostoliiton katsottavaksi turvalliseksi maaksi. Hän epäili, että Suomeen "syntyy intressiryhmiä, jotka elävät pakolaisten siivellä". Näinhän sitten kävikin. Tarkoitan sekä turvapaikkabisnestä että näitä halla-aholaisia. Nehän ovat täydellisessä symbioosissa.\nKukaan ei innostunut integroinnista vaan alusta lähtien olimme liikkeellä multikulturalistisella otteella, jota väärin monikulttuurisuudeksikin sanotaan.\n2000-luvulla alkoi sitten metodinen ja päältä päin löyhästi strukturoitunut maahanmuuttokritiikki, jossa leimaa on lyöty surutta ja käsittääkseni höyry vain kiihtyy rikollisten nettisivujen ja YouTuben ansiosta. Halla-Ahon blogi ja Hommafoorumi taisivat olla esisoittoa.\nRehellinen linja tulee aina kaikkien eduksi. Se ei ole mielipidekysymys vaan aritmetiikkaa. Otan esimerkin. Somalien ja maassa jo pitempäänkin olleiden irakilaisten työllistyminen on hyvin heikkoa verrattuna kenialaisiin tai nepalilaisiin, jotka taas työllistyvät kantaväestöä paremmin. Jos tahdomme auttaa, asiaa pitää ennakkoluulottomasti tutkia, etsiä syitä ja vaikuttimia, jotta saadaan etua sekä maahanmuuttajille että yhteiskunnalle. Mutta kun ei saa puhua. Sen sijaan, että asiallinen yhteiskunta toteaa ja korjaa ongelman, se vaikenee ja sitten nämä Hommat taas nostavat irrallisia datoja framille ja kertohuutona on, että "valtamedia vaikenee". Tästä sitten ohjataan vaihtoehtomediaan, jonka takana voi olla poliittisia sponsoreita myös maan rajojen ulkopuolella.\nEn ole koskaan käsittänyt, miksi tehtiin jatkuvia karhunpalveluksia tulijoille, joita olisi pitänyt auttaa myös syvätasolla. Sillä aina pitää taloon tehdä kunnon perustus.\nMarkku Turpeinen 11.6.2017 19:35 Vastaus kommenttiin #24\n"En ole koskaan käsittänyt, miksi tehtiin jatkuvia karhunpalveluksia tulijoille, joita olisi pitänyt auttaa myös syvätasolla. Sillä aina pitää taloon tehdä kunnon perustus."\nEn minäkään. Suomalainen maahanmuuttopolitiikka näyttäytyy kuin 1960 - 70 luvun seiväsmatkat, joissa kansakunta pääsi laajemmin tutustumaan monikulttuurisuuden eksotiikkaan. Tämän päivän maahantulijat ovat käänteisiä seiväsmatkalaisia, joita kanskunta töllää suu auki ihmetellen mitä tehdä.\nJoillekin tulijat ovat potentiaalista halpatyövoimaa, toisille värikästä lisää kaupunkikulttuuriin. Ei pidä unohtaa nuorien ja vähän vanhempien naisihmisten ryntäystä pakolaisten vapaaehtoiseen auttamiseen, mikä on poikinut runsaaseen parisuhteiden syntymiseen auttajien ja autettavien kesken.\nJoku haluaa olla vain hyvä ihminen ja auttaa kysymättä miksi.\nJokaisella on omat motiivinsa. Niin minullakin kun viitsin näistä kirjoitella. Kuulunen kai siihen ihmisten valtajoukkoon, joka kiihtyy hetkellisistä ilmiöistä, mutta ymmärrys niistä ei ulotu enempään kuin mikä nenästä suuhun valuu.


Nettivaraosa - Ford Sierra 1986 - Mk1 - Kunnostettavat ajoneuvot - Nettivaraosa\nVuosimalli 1986 Päivitetty 17.01.2021\nKatsastettu 8/19 viimeksi. Myyn rullaavana ilman tekniikkaa,\nTuulilasi on halki repsikan puolelta ja näkökentässä laikku. (Katsastusta varten joutuu varmaan vaihtamaan lasin, muita esteitä ei pitäisi olla tekniikan lisäksi)\nMukaan saa alkuperäisen 1.6 koneen + 4v. laatikon jotka on irrallaan. (toimivana irroitettu)\nHinta riippuu mitä osia haluaa mukaan. 1000e tuollaisenaan ilman tekniikkaa, osia karsimalla hieman halvempi. (kuvan maski myyty)\nLisähinnasta löytyy myös useampi sarja renkaita/vanteita(alu/levipellit), taka-akselistoja 2kpl, jarruosia, valoja/maskeja ym.varaosia.\nJarruosat on kokonaan uusittu/muutettu V6 levyt&satulat+tiivisteet (sitruunahapotettu ja maalattu) + 9' rummut\nTaka-akselisto hiekkapuhallettu+maalattu, uretaanipuslilla.\nUudet bensatankki & bensalinjat, -044 pumppu, etu-alatukivarret, pyöränlaakerit, hammastangon suojakumit ym.\nVaihto ainoastaan johonkin tekniikkapakettiin tai moottorinohjaukseen (ei ms)\nVain Email tai soitto.\nTekstiviestejä ei kiinnosta eikä jaksa näpytellä, joten älä lähetä, en vastaa niihin. Piilota »\nNettivaraosa ID 2898889\nMerkki Audi Chevrolet Chrysler Citroen Dodge Fiat Ford Honda Mercedes-Benz Nissan Peugeot Range Rover Renault Saab Skoda Volkswagen Volvo


Miksi etsiä kirjeystävä? - Starbox Miksi etsiä kirjeystävä?\n7.12.2016 klo 15:37 Anna Tilaa blogi\nJos kirjoitat englanniksi (tai jollakin muulla kielellä), kielitaitosi paranee huomaamatta.\nItsekriittisyys oman kielitaidon riittävyydestä vähenee.\nEt odota postin tuloa laskujen pelossa, vaan ilolla ja jännityksellä.\nPääset tutustumaan uusiin kulttuureihin.\nPääset käyttämään luovuuttasi, jos haluat koristella kirjeitä tai kuoria.\nLyhyiden ja nopeiden viestien aikakautena on kiva lukea välillä jotain ajatuksella kirjoitettua ja istahtaa itsekin alas kirjoittamaan.\nJos olet samanlainen kuin minä eli kirjoitat paremmin kuin puhut, kirjekaveruus voi olla hyvin antoisaa.\nEnnen kaikkea pääset rakentamaan ystävyyssuhteita, jotka voivat kestää vuosia tai läpi elämän.\nViestit katoavat uusien tieltä, mutta kirjeen voi aina lukea uudestaan.\nNo onhan siinä nyt vaan ihanaa nostalgiaa!


Maalaus alikokoonpano koneistus Härmän CNC märkämaalaus maalari\nHärmän CNC-koneistus investoi maalaamo- ja kokoonpanoyksikköön\nMyyntipäällikkö Henri Mäntypuro.\nHärmän CNC-koneistus on investoinut uusiin tiloihin, joissa aletaan tehdä maalausta ja kokoonpanoa. Uusi tila sijaitsee tuotantorakennuksen läheisyydessä, osoitteessa Puurtajantie 2, Ylihärmä.\n– Meillä on paljon asiakkaita, jotka tarvitsevat koneistuksen lisäksi kokoonpanoa ja maalausta. Kun teemme nämä työvaiheet Härmän CNC-koneistuksella, asiakas voi keskittyä ydinosaamiseensa. Koneistuksen, maalaamisen ja kokoonpanon teettäminen samassa paikassa vähentää välikäsiä eli ylimääräisiä katteita ja toimitusketjun hallittavuus paranee, Härmän CNC-koneistuksen myyntipäällikkö Henri Mäntypuro kertoo.\nTila on suunniteltu juuri yrityksen tarpeisiin\nHärmän CNC-koneistus keskittyy uusissa tiloissa märkämaalaukseen ja alikokoonpanoihin. Aiemmin maalaus on teetetty yhteistyökumppanilla, joka tekee jatkossakin tuotteiden pulverimaalausta ja muuta pintakäsittelyä.\nUusiin tiloihin tulee maalauslinjasto ja koko layout on tehty alusta asti uudelleen. Eri tuotantovaiheet on suunniteltu jouheviksi niin, että tuotteiden läpimenoaika on mahdollisimman lyhyt. Tiloihin tulee myös nosturit, joilla painavia kappaleita saa helposti liikutettua paikasta toiseen.\nMäntypuron mukaan tiloissa on kiinnitetty huomiota erityisesti työturvallisuuteen.\n– Tila on toiminut aiemminkin maalaamona, joten siellä on hyvä ilmastointi ja valaistus jo valmiina. Sijoittelemme hyllyt ja palavat nesteet siten, että tuotteiden käsittely on turvallista. Olemme huomioineet myös työntekijöiden ergonomian.\nKokonaisvaltaista palvelua kappaleiden valmistukseen\nTuotteet maalataan aina ammattitaidolla, sillä Härmän CNC-koneistuksen maalarilla on yli 10 vuoden kokemus erilaisista maalaustöistä. Jatkossa Härmän CNC-koneistus panostaa asiakkaiden palvelemiseen entistä laajemmin.\n– Voimme jatkojalostaa kappaleita pitkälle, sillä alueellamme on erilaisia toimijoita, joita käytämme niissä töissä, joita emme itse tee. Meiltä kannattaa aina kysyä lisää, sillä keksimme mielellämme yhdessä ratkaisun kappaleiden valmistukseen, Mäntypuro kehottaa.


Selvanakija: Nostelin Jeesusta keskellä Helsinkiä..\nEdelleenkin Hesan muistoja... vuonna 1973...\nVaikka tästäkin aiheesta olen kirjoittanut blogiini noin 3 vuotta sitten ja se löytyy sieltä jostakin...mutta kun niitä sivuja taitaa olla jo yli 4000....Moni on pyytänyt , että voisitko Ekku toistaa sen ja sen tarinasi..ja siis teen jälleen kerran niin.\nSiihen aikaan olin joogannut aika paljon ja omasta mielestäni lähenin jo alan "huippuja"...Olin useasti päässyt siihen siniseen "tilaan" ,jonka sanotaan olevan ..valaistuminen...juu....heh...ja minulla oli suuret luulot omasta itsestäni......henkinen kehitykseni oli (mukamas) korkealla tasolla...juu.\nYhtenä kesäisenä iltapäivänä kävelin rinta rottingilla lähellä Stokmannia ja menossa Pikkuroballe elokuviin...\nSiellä meni "kotkat kuuntelevat elokuva".\nJo kaukaa , noin 100 metrin päässä näin edessäni tulevan sellaisen.,...rantojen asukin....roikkutukkaisen pummin...jonka vaatteetkin olivat ns pesua vailla...Koska hänen suunnastaan kävi tuuli , niin se paskanhaju suorastaan työntyi niin omaan nenääni, kuin muidenkin kadulla kävelijöiden.\nHuh ja hyi...\nHuomasin miten muut koukkasivat pummin ohitse ja varoivat ettei mitään tartu hänen vaatteistaan....\nKun hän tuli omalle kohdalleni , niin kävi miten useasti käy , jos kaksi vastaantulijaa koettavat väistää toinen toistaan...kumpikin väistää juuri siihen samaan suuntaan toistaan ja näinollen pikkuyhteentörmäystä ei voi välttää...\nAinakin kolme kertaa pummi väisti juuri siihen kohtaan missä minä olin ja siitä hikeentyneenä otin miehestä sellaisen melkoisen rivakan otteen , nostin hänet kadusta noin 20 senttiä korkealle , sekä laskin sitten sellaiseen kohtaan, että pystyin astumaan ohitseen......ja jatkoin matkaani....suunnilleen 10 metriä ja jokin sai minut kääntymään.......ja katsomaan taakseni...\nTakanani seisoi ylväänä sekä ryhdikkäänä kultahiuksinen henkilö. Hänen tukkansa ulottui pitkälle olkapäiden tasolle.Kasvot olivat suoraan Raamatun lehtien sivuilta.Sinisissä silmissä oli jonkunlaista pettymystä , sekä surullisuutta , minua kohtaan. "Pummi" nosti hitaasti oikean kätensä minua kohden ja oikealla etusormellaan teki muutaman edestakaisen liikkeen.....tyyliin...tsot...tsot...tsot...kaveri.\nSitten hän kääntyi , ja laski hartiansa kumaraan , sekä hitaasti puolelta toiselle keikkuen käveli matkoihinsa...........sinne jonnekin....katosi....pois.\nVoi taivas kun minua hävetti...!!!\nOivalsin heti paikalla ,että "pummi" ei ollut tästä maailmasta , vaan minulle järjestetty koe.\nKäyttäydyin todella typerästi.....katsoin paskaisiin vatteisiin, että ulkokuoreen. Olin koetilanteessa ja reputin todella rumasti.......minä..mukamas...henkisen kehityksen huipulla........voi voi...\nJäin luokalle ,että humahti...\nMeni 2 vuotta ennenkuin pääsin samalle tasolle ,kun ennen "pummin" kohtaamista.\n2 vuotta opiskelin......minäni korjaamista..\nNiin....tänäkin päivänä jos menette vaikka turistina johonkin Beduiinien telttaan , niin saatte todella hyvää palvelua.Saatte ruokaa ja saatte juomaa.Hiuksesi kammataan ja jalkasi pestään.Sinusta huolehditaan kuten jostakin kuninkaasta , joka on palannut kotiin. Yösija on taattu ja seuraavana päivänä voit jatkaa matkaasi ihmetellen saamaasi kohtelua.\nBeduiinit sanovat aina..."kohtele vierasta hyvin ,sillä hän voi olla vaikka itse Jumala".\nMinä...vuonna 1973 kohtasin Jeesuksen....keskellä Helsinkiä...ja retuutin häntä sivummalle..\nNyt en enää tekisi niin..\nLähettänyt Ekku Mattila/Aikamatkaaja klo 9.25


Voi tätä vääryyttä\n16/8/2016 07:10:02 pm\nToivon vanhemmille ylimääräistä voimaa ja taistelumieltä. Olettehan valittaneet hallinto-oikeuteen sekä vaatineet huostan purkua. Kaikista rajoituksista tulee saada valituskelpoinen päätös. Tässä on rikottu lakia monin kohdin. Pelkkä epäily eri riitä huostaan. Asianajaja ajamaan asiaanne. Ette ole yksin. Olemme myös kokeneet viiden lapsen äkillisen sijoituksen syystä, joka ei edes kohdistunut lapsiin. Näyttää todella siltä, että sossuilla on kaikkivalta maan päällä tuhota ja hajottaa perheet. Syvä järkytys. Toivottavasti avoin kirje tuo helpotusta tilanteeseen, saatte vähitellen lapsia kotitapaamisiin ja perheen yhdistäminen voisi alkaa. Lastensuojelu Suomessa on ihan käsittämätöntä. Oikeus voi katsoa syyttömäksi mutta sossu ei käsityksiään muuta, koska se ei voi myöntää olevansa väärässä. Tiedän perheen, jonka tytär väitti isän käyttäneen häntä hyväksi. OIkeus tuomitsi isän vankilaan. Aikuisena tytär tunnusti valehdelleensa koko hyväksikäytön. Toivon, että saatte oikeutta pian. Lapset ovat aivan hukassa ja hämmentyneitä, eikä heillä ole ketään, jolle voisivat tunteitaan purkaa. Eikä heillä ole mitään mahdollisuutta keskustella asiasta vanhempiensa kanssa, koska aina on korvat kuulemassa. Lapset saadaan myös puhumaan asioita, joita ei ole tapahtunut, kun heiltä samaa asiaa kysytään kymmeniä kertoja. Vaikka tällainenkin painostus ja asioiden johdatus on laissa kiellettyä, sitä tapahtuu silti.\nMiksi laki ei ole normi sosiaalitoimelle\n17/8/2016 01:37:24 am\nOn se vaan kumma, että sosiaalitoimi ei ymmärrä lain olevan jotain mitä heidän tulee toteuttaa.\nSitä todella pohtii mitä nämä viranomaiset ja sosiaalityöntekijät oikein opiskelevat kouluissaan ja mitä he lukevat vapaa-aikanaan. Onko ammattietiikka ja moraalifilosofia kuolleita käsitteinä?\nErittäin järkyttäväähän tuo on ollut varmasti erityisesti lapsille ja vanhemmille ja samalla koko suvulle. Siinä on vanhemmilla järkyttävä kohtalo ilman tukea yksin kannettavana, kunjoutuvat kastomaan kaukaa lastensa kärsimystä samalla kun katsoo toisella silmällä välinpitämätöntä ja kylmää sosiaalitoimea, joka antaa lasten kärsiä ja asettaa nämä tähän olosuhteeseen. Varmasti hirvittävää, kun ei saa perusteluja edes toiminnalla ja ei tueta olsosuhteesta poiskaan.\nNäiden asioiden edessä joutuu pohtimaan mitä hyötyä on koko lastensuojelusta. Se ehkä pelastaa muutaman lasta juopoilta ja narkkareilta ja väkivaltaisilta tunteidensäätelyongelmaisilta, mutta tuhoaako se vääränlaisella toiminnallaan kuinka monta lasta, näiden vanhempaa ja sukuja? Kuinka moni ihmisyhteisö kärsii lastensuojelun takia?\nKamalaa on asettaa lapset kahdeksi vuodeksi täysin epänormaaleihin olosuhteisiin. Saavatkohan lapset edes osallistua omien asiakassuunnitelmiensa tekoon ja kuullaanko lapsia heitä koskevassa oikeudellisessa prosessissa eli lastensuojelun sijaishuolollisessa prosessiissa YK:n lapsen oikeuksien sopimuksen mukaisesti? Onko jokaista lasta tavattu vanhempansa kanssa myös yhdessä lastensuojelullista prosessia varten ja juteltu yhteisistä toiveista ja otettu niitä huomioon ja annettu heille kuulluksitulemisen kokemus ja arvostu siinä mielessä, että heille annetaan oikeus mielipiteeseen ja sen esille tuomiseen, kun se vain kuuluu meidän perus- ja ihmisoikeuksiin?\nEn usko, että moisen kirjeen takana olisi asiallisesti toteuttetu sosiaalityön historia. Jos asiallinen sosiaalityö olisi toteutettu olisi kirje sisällöltään varmasti aivan jotain muuta.\nOn niin väärin, kun lastensuojelu pettää asiakkaansa eli lapset. Lastensuojelu ei ymmärrä, että sosiaalivirkailija joka ei tunnemaailmallisesti välitä ihmisistä ja näiden ihmisoikeuksista ja siitä onko näillä ihmisillä hyvä olla, ei käsitä, että lapsi välittää itsestään ja krsii, kun hänestä ei välitetä ja siitä jää häneen jälki, joka haavoittaa häntä vielä aikuisenakin.\nYhäkö sossula saa sijoitetusta lapsesta ja hänen sosiaalihuollosta rahat takaisin valtiolta? Olisiko tässä alueen työllistämisidea takana: Otetaan tuolta nuo lapset pois. Ei ne osaa valittaa ja ei ne valita. Ei anneta niille sitä tukea mitä ne tahtoo ja sitten otetaan lapset pois sillä perusteella, että muutosta ei saatu aikaan. Työllistetään perhekotia, poliisia, sijaisperheitä, perhekotikumppaneita ja muutamaa muutakin ja sitten otetaan rahat valtion kassasta kuntaamme ja rakennataan sillä jotain kivaa, vaikka peruskorjaus hirviaitaan tai uusi sisustus perhe- ja sosiaaliasioiden palvelupällikkö Iisakkilan työhuoneeseen.\nMikä saa sosiaalitoimen toimimaan vastoin kotiinpäin tehtyä työtä muu kuin jäätävän kylmä asenne, joka ei kunnioita muiden ihmisten elämää. Asenne, jossa katsotaan muita ylhäältä näitä negatiivisesti arvoittaen viisaan ajattelun sijaan.\nSuomiko muka sivistysvaltio?\n18/8/2016 04:48:55 pm\nJälleen yksi esimerkki tämän olemassaolevan ja hyväksytyn koneiston toimintatavoista. Jos vain jollain olisi valta lakkauttaa koko tämä lastensuojelu!!!\n21/8/2016 09:30:54 pm\nPitää myös muistaa että tarinoissa on toinenkin puoli, eikä vain yksi. Sijaislasten oireilu tapaamisten jälkeen, ylivirittynyt seksuaalinen käytös ja lasten omat kertomukset kotiajalta ovat sellaisia asioita, jotka vaikuttavat tapaamisiin. Ei liity tähän tapaukseen.\n22/8/2016 01:32:54 pm\ntotta! aina toinen puoli tarinoissa! oma kokemukseni kuitenkin niin karu että nykyisin olen onnellinen etten lapsineni ole tuon tahon kanssa tekemisissä.16 vuotta riitti aiheuttaen pysyvät vammat niinhenkiset,terveydelliset kuin taloudellisetkin,Niitä nyt sitten korjataan mm.velkajärjestelyn turvin.\n22/8/2016 01:33:01 pm\n22/8/2016 01:33:28 pm\n28/8/2016 08:38:08 pm\nmillä tavalla lasten seksuaalinen käytös vanhempien tapaamisten jälkeen voi suoraan kertoa, että vanhemmat olisivat lapsiaan kaltoin kohdelleet. Onko teitä koulutettu ajattelmaan näin?\nLasten omat kertomukset kotiajoiltaan ovat myös asioita joita tulee kyetä tarkistamaan. Lapsen kertomus ei aina ole suoraan suora kuvaus totuudesta, vaan kuvaus lapsen kokemuksesta. Tämän tietävät useat hyvät vanhemmat, joiden lapset eivät ole sijaishuollossa. Lapsillahan on tapana pelätä mörköjäkin sängyn alla, vaikka niitä ei tietääkseni ole olemassa.\nSijaislasten oireilua ei voi suoraan katsoa biovanhempien syyksi. Lapset oirelevat aikuisiin, olosuhteisiin ja muutoksiin. Jo pelkästään sijaishuoltoon joutuminen voi aiheuttaa lapsissa oireiluja. On tutkittu, että biovanhemmista erottaminen voi aihauttaa lapselle tunnehäiriön. Nämä oireilut tulevat esille myöhemmin shokkivaiheen jälkeen ja kriisin etenemisen aikana, kun lapset eivät saa asianmukaista tukea ja erityisiin kehitystarepisiinsa ammatillisesti pätevää vastinetta.\nHaet polarisoitumisen käsitettä ja tuot esille sen olevaisuuden tarkoituksenperäisyyttä oikeutuksena sosiaalitoimelle. Hyvässä sosiaalityössä ei ole olemassa mitään "tarinoiden toista puolta" ja moninapaista tietoa. Hyvässä sosiaalityössä kaikki viranomaiset ja kaikki aikuiset ovat yhdessä kartalla samasta tiedosta (kuten vaikka suomen kieliopin säännöt tai maamme lait) ja kaikki tekevät yhteistyötä tilanteen normalisoimiseksi. Ammatillisesti pätevä sijaisisä ymmärtäisi sijaisvanhempia ja hakisi eheyttävää yhteistyötä, jossa ei ole mitään tuhannen erinäkemyksen mielikarttaa, jossa esitellään eriäviä näkemyksia maailman tappiin saakka tai ainakin siihen, kun lapset ovat täysi-ikäisiä ja saavat itse lopulta päättää missä viettävät aikansa ja mitä ajattelevat elämästään ja heille tärkeistä ihmisistä.\nTässä juuri huomaamme mitä on sijaisvanhempien lasta kohtaavan koulutuksen taso. Katse on kohti mennyttä (sijaisvanhemmat biovanhempien arvioitisijoina) sen sijaan, että se olisi kohti nykyisyyttä ja tulevaa. Retorikalla opetetaan leimaamaan vanhemmat kyvyttömiksi havaitsemaan olosuhteitaan ja kyvyttömiksi vanhemmuuteen.\nMielestäni hyvä sijaisvanhempi peräänkuulluttaa aina vanhempien tukemista ja mahdollistaa hyvän yhteistyön, jotta lapsilla olisi mahdollsimman hyvät kiintymyssuhteet vanhempiinsa. Sijaisvanhemmuus ei ole aikuisten kilpailu, jossa katsotaan kuka on paras.\nEi oppi ojaan kaada ja me kaikki voimme oppia toisiltamme, kun kuuntelemme tarkkaan.\n7/9/2016 04:48:23 pm\nHienon johtopäätöksen ja analyysin teit minun vastauksesta, jossa otin vain kantaa tapaamisiin.\nEn avaa omaa tarinaani enempää, en puolustele ketään vaan ajatuksena oli antaa ajattelemisen aihetta, eikä suoraan yksipuolisesti kauhistella toista osapuolta näissä ikävissä asioissa.\nEi muuta, koitetaan parantaa maailmaa jokainen omalta osaltansa.\n9/10/2016 07:21:13 pm\nKiinnitin huomiota kirjoittajan hyvin jäsenneltyyn ja asialliseen tyyliin. Kirjoitat niin kuin vaimoni on joutunut kirjoittamaan kehitysvammaisen kohtelusta. Asiaa hoitaneet virkailijat rikkovat järjestelmällisesti lakeja. Jouduimme viemään asian hallinto-oikeuteen. Sieltä saimme ymmärrystä ja voitimme asian. Onneksi oli riittävästi sähköpostiliikennettä, joilla saatoimme todistaa rikokset. Hävinnyt osapuoli kuitenkin ilmoitti meille suullisesti, että päätös oli väärä. He eivät noudata päätöstä sellaisenaan, vaan oman mielen mukaan. Teimme uuden oikeusjutun hallinto-oikeuteen. Odottelemme uutta päätöstä. Miksiköhän nämä viranomaiset eivät voi noudattaa selkeitä lakeja, vaikka ne on tuotu selvästi esille ennen oikeuskäsittelyä? Toivon voimia kirjoittajalle painajaismaisessa tilanteessa!